Den 4. juli, på USA's uafhængighedsdag, afholdes traditionen tro den dansk-amerikanske venskabsfest, Rebildfesten, i Rebild Bakker. I år er hovedtaleren den amerikanske professor John Mark Nielsen, der underviser i engelsk på Dana College i Nebraska. Derudover er han direktør for et dansk immigrationsmuseum i Iowa. Den danske pendant til John Mark Nielsen bliver Aalborg Kommunes borgmester, Henning G. Jensen. Derudover taler den danske økonom Henrik Fogh Rasmussen. Hans far er også på programmet, Anders Fogh Rasmussen har en hilsen med fra den danske regering. Inden de politiske taler går i gang d. 4. juli, er der musik og underholdning. Blandt andet kan de mindste lege sig tilbage til Arizona for 100 år siden med cowboys, indianere og guldgravning. Der er også mange musikalske indslag i dagene fra 3.-5. juli i Rebild, blandt andet "Rock i Rebild", "Opera i Rebild" og "Country i Rebild". Se" target="_blank">http://www.rebildfesten.dk/default.asp?pageId=7&mainId=2⟨=DK"> Se hele programmet her

Opsummering:
Amerikansk direktør og dansk borgmester lader ordene flyde i Rebild bakker til sommer.